การประกอบธุรกิจของแต่ละสายผลิตภัณฑ์

ลักษณะของผลิตภัณฑ์

ฝาจีบ (CROWN CAP) เป็นฝาปิดผนึกขวด ทำมาจากแผ่นเหล็กเคลือบอัดขึ้นรูป
ภายในบุด้วยวัสดุผนึกป้องกันการรั่วซึม เมื่อปิดแน่นจะสามารถเก็บรักษาคุณภาพเครื่องดื่ม
หรือผลิตภัณฑ์ภายในขวดได้ดี ปัจจุบันใช้ผนึกขวดบรรจุน้ำอัดลม เบียร์ โซดา นมถั่วเหลือง น้ำผลไม้

ฝาเกลียวกันปลอม (PILFER-PROOF CAP) ใช้ปิดผนึกขวดเกลียว
พัฒนาขึ้นเพื่อป้องกันการปลอมปนสินค้า ทำจากแผ่นอลูมิเนียมอัดขึ้นรูปเป็นลักษณะถ้วยทรงกระบอก
มีรอยปรุโดยรอบระหว่างตัวฝากับขอบฝา ภายในบุด้วยวัสดุป้องกันการรั่วซึม ไม่เป็นสนิม
เหมาะสมที่จะใช้ผนึกขวดบรรจุน้ำอัดลม เครื่องดื่มบำรุงกำลัง สุรา ยา ฝาเกลียวกันปลอมเปิดง่าย
ใช้ปิดซ้ำได้อีกเมื่อบริโภคไม่หมดในคราวเดียว แต่สามารถเห็นได้ชัดว่าผ่านการเปิดมาแล้ว

ฝาพลาสติก (PLASTIC CAP) เป็นฝาปิดผนึกขวดที่ผลิตโดยใช้พลาสติกเรซิน
หลอมละลายขึ้นรูปเป็นฝา มีรูปแบบที่เหมาะสมกับการใช้งานที่แตกต่างกันหลายประเภท
ลักษณะโดยทั่วไปของฝา มีร่องกันลื่นโดยรอบ และมีรอยปรุระหว่างตัวฝากับขอบฝาเพื่อให้เปิดได้ง่าย
ใช้ปิดซ้ำได้อีกเมื่อบริโภคไม่หมดในคราวเดียว ปัจจุบัน บริษัทฯ
มีฝาพลาสติกหลายชนิดเพื่อตอบสนองความต้องการของลูกค้า ได้แก่

-   ฝาพลาสติกชนิดมีวัสดุบุผนึกป้องกันการรั่วซึม สำหรับใช้ปิดผนึกขวดบรรจุน้ำอัดลม
    หรือผลิตภัณฑ์ที่ผ่านกระบวนการบรรจุด้วยอุณหภูมิสูง เช่น ชา นม เครื่องดื่มบำรุงกำลัง

-   ฝาพลาสติกชนิดไม่มีวัสดุบุผนึกป้องกันการรั่วซึม
    ที่ออกแบบมาให้สามารถป้องกันการรั่วซึมได้โดยไม่ต้องอาศัยวัสดุบุผนึกชั้นใน
    ใช้ผนึกขวดบรรจุน้ำดื่ม น้ำผลไม้ เป็นต้น

-   ฝาพลาสติกชนิดไม่มีวัสดุบุผนึกป้องกันการรั่วซึม เพื่อการบรรจุในระบบปลอดเชื้อ (Aseptic)

ฝาวงแหวนแม็กซี่คราวน์ (MAXI CROWN) เป็นฝาปิดผนึกขวดที่ทำจากแผ่นเหล็กอัดขึ้นรูปและบากร่อง
ภายในบุด้วยวัสดุป้องกันการรั่วซึม พัฒนาขึ้นเพื่อให้ดึงวงแหวนเปิดได้ง่าย
ป้องกันการนำกลับมาใช้ใหม่และการปลอมปนสินค้าได้สมบูรณ์แบบ
เหมาะสมที่จะใช้ปิดผนึกผลิตภัณฑ์ไม่แช่เย็นต่างๆ

ฝาวงแหวนแม็กซี่แค้ป (MAXI CAP)
เป็นฝาปิดผนึกขวดที่ทำจากแผ่นอลูมิเนียมทั้งชิ้นอัดขึ้นรูปและบากร่องภายในบุด้วยวัสดุผนึกป้องกันการรั่วซึม
นอกจากคุณสมบัติทั่วไปที่เหมือนกับฝาวงแหวนแม็กซี่คราวน์แล้ว
ยังมีคุณสมบัติเหมาะสำหรับผลิตภัณฑ์ที่ต้องเก็บไว้ในที่ที่มีความชื้นสูง
หรือเปียกชื้นเป็นเวลายาวนานได้โดยฝาไม่เป็นสนิม เช่น น้ำดื่ม เบียร์ สุรา น้ำผลไม้

ฝาวงแหวนแม็กซี่พี (MAXI-P) เป็นฝาปิดผนึกขวดที่ทำจากแผ่นอลูมิเนียมอัดขึ้นรูปและบากร่อง
ภายในบุด้วยวัสดุป้องกันการรั่วซึม คุณสมบัติโดยทั่วไปเหมือนกับฝาวงแหวนแม็กซี่แค้ป
ยกเว้นวงแหวนที่ใช้ดึงเปิดเปลี่ยนจากอลูมิเนียมเป็นพลาสติก สามารถป้องกันการปลอมปนสินค้า
และเหมาะสำหรับผลิตภัณฑ์ที่ต้องการเก็บไว้ในที่ที่มีความชื้นสูงโดยฝาไม่เป็นสนิม เช่น น้ำดื่ม เบียร์
สุรา น้ำผลไม้

การตลาดและภาวะการแข่งขัน

ปี 2553 สภาพเศรษฐกิจภายในประเทศมีการฟื้นตัวขึ้นในช่วงครึ่งปีแรก
เมื่อเทียบกับช่วงเวลาเดียวกันของปีที่ผ่านมา
ส่วนหนึ่งเป็นผลจากการที่ภาครัฐได้ใช้มาตรการกระตุ้นเศรษฐกิจอย่างต่อเนื่อง
อย่างไรก็ตามปัญหาการเมืองภายในประเทศ และสถานการณ์อุทกภัยครั้งใหญ่
ซึ่งครอบคลุมเกือบทั้งประเทศ ส่งผลให้การบริโภคภายในประเทศในช่วงครึ่งปีหลังมีการชลอตัวลง
ส่วนราคาวัตถุดิบซึ่งเป็นปัจจัยหลักด้านต้นทุนการผลิต ในปี 2553 เหล็กและพลาสติกมีราคาทรงตัว
แต่กลุ่มของอลูมิเนียมมีแนวโน้มสูงขึ้น

ในปี 2553 กระแสในเรื่องบรรจุภัณฑ์ที่เป็นมิตรกับสิ่งแวดล้อมยังคงมาแรง
ผู้ผลิตบรรจุภัณฑ์ได้ปรับปรุงผลิตภัณฑ์ใหม่ให้ใช้วัตถุดิบน้อยลงออกสู่ตลาด
ได้แก่ผลิตภัณฑ์ขวดพลาสติกน้ำหนักเบา ที่ลดความสูงของคอขวดลง ซึ่งทำให้บริษัทฯ
ต้องพัฒนาฝาให้เหมาะสมกับบรรจุภัณฑ์ดังกล่าวด้วย

ด้านตลาดต่างประเทศ บริษัทฯ มีการส่งออกไปยังประเทศในกลุ่มอาเซียน
และนอกอาเซียนบางประเทศ ได้แก่ ไต้หวัน ออสเตรเลีย และนิวซีแลนด์ เป็นต้น
ซึ่งเศรษฐกิจของประเทศต่างๆ ดังกล่าวมีการขยายตัวค่อนข้างดี
ปัจจัยทางด้านการอ่อนค่าลงของเงินสกุลดอลล่าร์
ส่งผลกระทบกับประเทศในกลุ่มอาเซียนในทำนองเดียวกันกับค่าเงินบาทที่แข็งค่าขึ้น
แต่ตรงกันข้ามกับเวียดนามที่ควบคุมให้เงินดองอ่อนค่าลงสวนทางกับประเทศต่างๆ ในกลุ่มอาเซียน
ทำให้การขยายตลาดเข้าไปในเวียดนามมีอุปสรรคอยู่บ้าง

กลยุทธ์ทางการตลาดของบริษัทฯ ในปี 2553 มีดังนี้

(1) คุณภาพของผลิตภัณฑ์

บริษัทฯ มีความมุ่งมั่นในการผลิตสินค้าที่มีคุณภาพตรงตามที่ลูกค้าต้องการ
และได้มาตรฐานตามข้อกำหนด โดยไม่มีสิ่งปนเปื้อนอันอาจเกิดผลกระทบต่อผลิตภัณฑ์ของลูกค้า
และเป็นอันตรายต่อสุขภาพของผู้บริโภค บริษัทฯ ได้นำระบบบริหารคุณภาพ ISO 9001 : 2000
ระบบการจัดการด้านสิ่งแวดล้อม ISO 14001 : 2004
ระบบการจัดการสุขลักษณะที่ดีในสถานประกอบการ ( Good Manufacturing Practice – GMP
) ระบบการบำรุงรักษาทวีผลแบบทุกคนมีส่วนร่วม (TPM)
เพื่อให้การควบคุมคุณภาพในทุกขั้นตอนเป็นไปอย่างเที่ยงตรงและถูกต้องตรงตามมาตรฐาน พร้อมกันนี้
บริษัทฯ ได้ลงทุนติดตั้งอุปกรณ์สำหรับตรวจจับผลิตภัณฑ์ที่ไม่ได้คุณภาพ
เพื่อป้องกันมิให้สินค้าที่ไม่ได้ตามมาตรฐานส่งถึงมือลูกค้า
อันช่วยเสริมสร้างความมั่นใจให้กับลูกค้าได้มากยิ่งขึ้น

ในกลางปี 2553 บริษัทฯ ได้รับการรับรองระบบการวิเคราะห์อันตรายและจุดวิกฤตที่ต้องควบคุม

( Hazard Analysis and Critical Control Point – HACCP )
ซึ่งเป็นระบบที่ใช้กับสถานประกอบการผู้ผลิตอาหารและเครื่องดื่ม ทั้งนี้
เพื่อให้ลูกค้ามีความมั่นใจในผลิตภัณฑ์ของบริษัทฯ มากยิ่งขึ้น

นอกจากนี้ บริษัทฯ
ได้เตรียมการเพื่อขอรับการรับรองระบบการจัดการอาชีวอนามัยและความปลอดภัย (OHSAS)
โดยตั้งเป้าหมายให้แล้วเสร็จภายในกลางปี 2554

(2) ด้านราคา

บริษัทฯ มีความตระหนักเป็นอย่างยิ่งที่จะสร้างความได้เปรียบในการแข่งขันด้านราคา
ซึ่งเป็นปัจจัยหนึ่งที่ลูกค้าใช้ในการตัดสินใจซื้อ บริษัทฯ มีแผนงานในการลดต้นทุนในทุกๆ ฝ่าย
ทั้งด้านค่าใช้จ่ายโรงงาน และค่าใช้จ่ายสำนักงาน การหาแหล่งวัตถุดิบใหม่ๆ
เพื่อเปรียบเทียบราคาและลดความเสี่ยงจากการส่งมอบที่ไม่ต่อเนื่อง
การเพิ่มประสิทธิภาพการผลิตและเพิ่มปริมาณขาย ทั้งนี้ เพื่อให้บริษัทฯ สามารถแข่งขันได้

(3) ด้านบริการ

บริษัทฯ มุ่งเน้นให้บริการลูกค้าทั้งก่อนและหลังการขาย เพื่อให้มั่นใจได้ว่าสินค้าที่บริษัทฯ
ส่งมอบเป็นไปตามความต้องการ และเหมาะสมต่อการใช้งานของลูกค้า
โดยมีทีมงานขายและทีมงานบริการเทคนิค ที่มีความรู้ความชำนาญ
พร้อมจะให้คำแนะนำและแก้ปัญหาทางเทคนิคให้กับลูกค้าได้อย่างรวดเร็วและทันท่วงที
ติดตามดูแลงานอย่างต่อเนื่องสม่ำเสมอ และโดยเฉพาะการส่งมอบผลิตภัณฑ์ให้กับลูกค้ามีความถูกต้อง
ครบถ้วน และตรงตามกำหนดนัดหมาย ถือเป็นกลยุทธ์หลักสำคัญ
ที่ช่วยเสริมสร้างความได้เปรียบให้แก่บริษัทฯ ในภาวะที่มีการแข่งขันสูงเช่นปัจจุบัน

(4) การพัฒนาผลิตภัณฑ์

จากสภาพสังคมที่เปลี่ยนแปลงไป และวิถีการดำเนินชีวิตของผู้บริโภคแต่ละกลุ่ม
ส่งผลให้การออกแบบบรรจุภัณฑ์พัฒนาไปอย่างไม่หยุดยั้ง บริษัทฯ
จึงต้องเพิ่มศักยภาพในการพัฒนาผลิตภัณฑ์ให้ตอบสนองต่อความต้องการของตลาดอยู่เสมอ
โดยการสนับสนุนด้านเทคโนโลยีจากบริษัทแม่ในประเทศญี่ปุ่น ช่วยให้บริษัทฯ
สามารถผลิตผลิตภัณฑ์ใหม่ออกสู่ตลาดได้อย่างรวดเร็ว

  ภาวะอุตสาหกรรมและการแข่งขัน

ภาวะเศรษฐกิจของไทยปี 2553 มีการขยายตัวจากปี 2552 ประมาณร้อยละ 7.8
แม้ว่าต้องเผชิญกับปัจจัยลบเกือบตลอดทั้งปี ทั้งปัญหาการเมืองในประเทศ, เหตุการณ์จราจล,
ภัยพิบัติธรรมชาติจากความแห้งแล้งและน้ำท่วม
แต่ปัจจัยที่สนับสนุนให้เศรษฐกิจของประเทศโตอย่างต่อเนื่อง มาจากพื้นฐานเศรษฐกิจที่เข้มแข็ง,
อุปสงค์ในประเทศที่ฟื้นตัว และการลงทุนของภาคเอกชน รวมถึงการแก้ไขปัญหาเศรษฐกิจของรัฐบาล

สำหรับอุตสาหกรรมบรรจุภัณฑ์ ยังคงมีอัตราการเติบโตสอดคล้องกับอุตสาหกรรมเครื่องดื่ม
โดยอัตราการเติบโตดังกล่าวจะแตกต่างกันไปตามประเภทของบรรจุภัณฑ์นั้นๆ

1.  ขนาดตลาดและอัตราการเติบโต

ขนาดตลาดบรรจุภัณฑ์ฝาโลหะสำหรับเครื่องดื่มบรรจุขวดในปี 2553 มีอัตราการเติบโตลดลงร้อยละ
7 เป็นผลมาจากภาวะเศรษฐกิจที่ฟื้นตัวดีขึ้นช่วงต้นปี แต่ชลอตัวในช่วงกลางปี
จากปัญหาทางด้านการเมืองและความไม่สงบในประเทศ รวมถึงอุทกภัยครั้งใหญ่ที่เกิดขึ้นในหลายพื้นที่
มีเพียงเครื่องดื่มบำรุงกำลัง และเครื่องดื่มเกลือแร่เท่านั้นที่มีการเติบโตต่อเนื่องตลอดทั้งปี

ฝาพลาสติกสำหรับเครื่องดื่มบรรจุก๊าซ มีอัตราการเติบโตเพิ่มขึ้น ประมาณร้อยละ 13
เป็นผลมาจากผู้ผลิตได้เพิ่มความหลากหลายของขนาดบรรจุภัณฑ์ให้ครอบคลุมผู้บริโภคกลุ่มต่างๆ
มากขึ้น รวมถึงการออกผลิตภัณฑ์รสชาดใหม่ๆ เข้าสู่ตลาด ทำให้ตลาดมีการขยายตัวเพิ่มมากขึ้น

ฝาพลาสติกสำหรับเครื่องดื่มบรรจุร้อนและการบรรจุแบบปลอดเชื้อ (Aseptic)
มีอัตราการเติบโตเพิ่มขึ้นมากกว่าร้อยละ 10 ในกลุ่มผลิตภัณฑ์ที่หลากหลาย อาทิ ชา กาแฟ น้ำผลไม้
และเครื่องดื่มบำรุงสุขภาพ

2. สภาพการแข่งขัน

ภาวะอุตสาหกรรมเครื่องดื่มในปี 2553 มีอัตราการเติบโตเพิ่มขึ้น
ตามภาวะเศรษฐกิจภายในประเทศและนโยบายของภาครัฐที่เกี่ยวข้องกับอุตสาหกรรมเครื่องดื่ม
โดยผู้ผลิตเครื่องดื่มได้มีการขยายกำลังการผลิตและจัดรายการส่งเสริมการขายในรูปแบบต่างๆ
มีการออกผลิตภัณฑ์ใหม่ และปรับรูปแบบของผลิตภัณฑ์ให้มีความหลากหลาย
เพื่อตอบสนองความต้องการซื้อของผู้บริโภคที่เพิ่มขึ้น
แต่ในขณะเดียวกันก็ยังต้องพยายามลดต้นทุนการผลิตลง เพื่อเพิ่มขีดความสามารถในการแข่งขัน
และเพิ่มส่วนแบ่งตลาดของตนเอง เช่น การปรับเปลี่ยนเทคโนโลยีการผลิตเพื่อลดการใช้วัสดุ
หรือเปลี่ยนไปใช้วัสดุอื่นที่ต้นทุนต่ำกว่า

จากภาวะการณ์ดังกล่าว ส่งผลให้บริษัทฯ
ต้องมีการปรับตัวให้ทันต่อความต้องการของลูกค้าที่มีการเปลี่ยนแปลงตลอดเวลา
ไม่ว่าจะเป็นด้านเทคโนโลยีการผลิตให้สินค้ามีคุณภาพ มีรูปแบบทันสมัย
หรือมีรูปแบบตามที่ลูกค้าต้องการ และสะดวกในการใช้งาน
รวมทั้งมีการขยายฐานลูกค้าไปในอุตสาหกรรมเครื่องดื่มแต่ละประเภทเพิ่มขึ้น
ตลอดจนให้ความสำคัญกับการกำหนดราคาจำหน่ายสินค้าที่เหมาะสมและเป็นธรรม
มีการให้บริการก่อนและหลังการขายอย่างต่อเนื่อง ทั้งนี้
เพื่อเพิ่มขีดความสามารถในการแข่งขันของบริษัทฯ กับผู้ผลิตฝาเครื่องดื่มรายอื่นๆ ในตลาด
และเพิ่มส่วนแบ่งตลาดของบริษัทฯ

3. แนวโน้มธุรกิจ

จากสภาวะอุตสาหกรรมเครื่องดื่มที่มีอัตราการเติบโตสูงขึ้นในช่วงระยะเวลาที่ผ่านมา
ประกอบกับพฤติกรรมการบริโภคที่ให้ความสำคัญกับเรื่องสุขภาพมากขึ้น
ผู้ผลิตเครื่องดื่มหลายรายให้ความสนใจในการนำ
เสนอเครื่องดื่มที่เน้นในเรื่องการดูแลและบำรุงสุขภาพ เช่น น้ำผลไม้ สมุนไพร หรือ
ฟังชันนอลดริ๊งค์ ( เครื่องดื่มเสริมสุขภาพ)มากขึ้น ขณะที่เครื่องดื่มบรรจุก๊าซ ก็ยังเป็นที่นิยม
แม้ว่าอัตราการเติบโตจะไม่สูงนัก แต่ผู้ผลิตยังมีการแข่งขันกันมาก
ในปีที่ผ่านมามีผู้ผลิตเครื่องดื่มจากต่างประเทศเข้ามาลงทุนในประเทศไทยมากขึ้นด้วย

จากแนวโน้มดังกล่าว ทำให้ความต้องการบรรจุภัณฑ์ประเภทขวด PET
และฝาพลาสาติกประเภทต่างๆ เพิ่มมากขึ้น บริษัทฯ จึงได้ดำเนินการเพิ่มกำลังการผลิตฝาพลาสติก
เพื่อรองรับการขยายตัวของตลาดดังกล่าว

นอกจากนี้ บริษัทฯ มีเป้าหมายที่จะขยายการส่งออกไปยังตลาดต่างประเทศมากขึ้น
โดยเฉพาะการได้ใช้ประโยชน์จากข้อตกลงการค้าเสรี
อีกทั้งแนวโน้มของอุตสาหกรรมเครื่องดื่มในกลุ่มประเทศอาเซียนก็เติบโตในทำนองเดียวกัน

  4. ความยากง่ายของผู้ที่จะเข้ามาเป็นคู่แข่งขันรายใหม่

บริษัทฯ ได้รับการถ่ายทอดเทคโนโลยีการผลิตฝาที่ทันสมัยจาก บริษัท เจแปน คราวน์คอร์ค จำกัด
ซึ่งเป็นบริษัทในเครือของ บริษัท โตโยไซกัน ไกชา จำกัด
ที่มีชื่อเสียงด้านการผลิตบรรจุภัณฑ์ในประเทศญี่ปุ่น ทำให้การผลิตสินค้าของบริษัทฯ มีคุณภาพ
และได้รับความไว้วางใจจากลูกค้า
การเข้ามาของผู้ผลิตรายใหม่ในอุตสาหกรรมผลิตฝาขวดเครื่องดื่ม
จึงต้องเผชิญกับภาวะการแข่งขันที่สูง เพราะนอกจากคู่แข่งต้องมีเทคโนโลยีการผลิตที่ทันสมัย
ที่ช่วยเพิ่มความสามารถในการแข่งขันด้านคุณภาพของผลิตภัณฑ์และราคาขายแล้ว
คู่แข่งยังต้องสร้างความเชื่อมั่นในคุณภาพและบริการ
อีกทั้งสัมพันธภาพที่ดีต่อคู่ค้าและลูกค้าในอุตสาหกรรมนี้

อย่างไรก็ตาม ตามกรอบข้อตกลงเขตการค้าเสรีอาเซียน ย่อมเปิดโอกาสให้บรรจุภัณฑ์ต่างๆ
รวมทั้งฝาปิดผนึกจากต่างประเทศเข้ามาในประเทศมากขึ้นอย่างหลีกเลี่ยงไม่ได้ บริษัทฯ
จึงต้องศึกษาถึงผลกระทบต่างๆ ที่จะเกิดขึ้น
เพื่อลดความเสี่ยงที่จะสูญเสียส่วนแบ่งตลาดให้แก่คู่แข่งรายใหม่
พร้อมทั้งมองหาลู่ทางที่จะขยายตลาดเพิ่มเติมทั้งในประเทศและต่างประเทศด้วย

5. ความเป็นไปได้ที่จะมีสินค้าทดแทน

ปัจจัยสำคัญประการหนึ่งที่ผู้บริโภคใช้พิจารณาเลือกซื้อเครื่องดื่ม คือบรรจุภัณฑ์ของเครื่องดื่มนั้นๆ
โดยจะพิจารณาจากองค์ประกอบหลายอย่าง เช่น ขวดที่ใช้บรรจุต้องมีคุณภาพดี
มีฝาปิดผนึกแน่นหนาสามารถ

ป้องกันสิ่งปลอมปนมิให้เข้าไปในผลิตภัณฑ์ได้
ฝาปิดผนึกจึงนับเป็นส่วนประกอบสำคัญอันหนึ่งของบรรจุภัณฑ์เครื่องดื่ม
ที่ช่วยสร้างความมั่นใจในความสะอาดและความปลอดภัยที่ผู้บริโภคมีต่อเครื่องดื่มนั้น

ปัจจุบันการใช้บรรจุภัณฑ์พลาสติกสำหรับเครื่องดื่มกำลังเป็นที่นิยม
เนื่องจากมีรูปแบบที่หลากหลายและสามารถปรับเปลี่ยนให้สอดคล้องกับพฤติกรรมของผู้บริโภคได้ง่าย
นอกจากนี้ยังสะดวกต่อการวางขายตามร้านสะดวกซื้อ หรือห้างสรรพสินค้า ซึ่ง ณ
ขณะนี้ยังไม่มีแนวโน้มว่าจะมีบรรจุภัณฑ์ใดมาแทนบรรจุภัณฑ์พลาสติกในระยะเวลาอันใกล้นี้

สำหรับบรจุภัณฑ์ประเภทขวดแก้ว มีแนวโน้มถูกทดแทนด้วยบรรจุภัณฑ์พลาสติก หรือกล่องกระดาษ
แต่ปริมาณการผลิตขวดแก้วเองไม่ได้ลดลง
จึงไม่น่าจะมีผลกระทบต่อการผลิตฝาโลหะที่จะใช้กับขวดแก้วในขณะนี้

ยอดขายของกลุ่มลูกค้ารายใหญ่และสัดส่วนการจำหน่าย

ในระยะเวลา 3 ปีที่ผ่านมา มีการขายให้แก่ลูกค้ารายใหญ่ 10
รายแรกคิดเป็นร้อยละเทียบกับยอดขายรวมของบริษัทฯ ดังนี้

  หน่วย : ล้านบาท

+-------------+----------+--------------------------+-----------------+
| ปี           | ย        | ยอดขายเฉพาะลูกค้า 10       | คิดเป็นร้อยละ      |
|             | อดขายรวม | รายแรก                   |                 |
+-------------+----------+--------------------------+-----------------+
| 2551        | 2,353    | 1,756                    | 74.6            |
|             |          |                          |                 |
| 2552        | 2,348    | 1,823                    | 77.6            |
|             |          |                          |                 |
| 2553        | 2,466    | 1,874                    | 76.0            |
+-------------+----------+--------------------------+-----------------+

  ลูกค้ารายใหญ่ของบริษัทฯ ใน 10 รายแรก มีจำนวน 3 ราย เป็นผู้ถือหุ้นของบริษัทฯ คือ

  1) บริษัท บุญรอดบริวเวอรี่ จำกัด และบริษัทในเครือ

2)  บริษัท เสริมสุข จำกัด (มหาชน)

3)  บริษัท กรีนสปอต จำกัด

  บริษัทฯ ไม่มีการขายให้กับลูกค้ารายใดเกินร้อยละ 30 ของยอดขายเป็นเวลา 3 ปีติดต่อกัน

สัดส่วนการจำหน่ายผลิตภัณฑ์ในประเทศและต่างประเทศ

  หน่วย : ล้านบาท

+------------+------------------+--------------------+----------------+
| ปี          | ย                | ยอดจำหน่ายต่างประเทศ | ยอดจำหน่ายรวม   |
|            | อดจำหน่ายในประเทศ |                    |                |
+------------+------------------+--------------------+----------------+
| 2551       | 1,953            | 399                | 2,352          |
|            |                  |                    |                |
| (%)        | 83.0             | 17.0               | 100            |
+------------+------------------+--------------------+----------------+
| 2552       | 1,956            | 392                | 2,348          |
|            |                  |                    |                |
| (%)        | 83.3             | 16.7               | 100            |
+------------+------------------+--------------------+----------------+
| 2553       | 2,053            | 413                | 2,466          |
|            |                  |                    |                |
| (%)        | 83.2             | 16.8               | 100            |
+------------+------------------+--------------------+----------------+

ตลาดต่างประเทศที่สำคัญ ได้แก่ อินโดนีเซีย ลาว พม่า เวียดนาม ออสเตรเลีย นิวซีแลนด์ จีน
และ ไต้หวัน เป็นต้น

กราฟแสดงยอดการจำหน่ายผลิตภัณฑ์ในประเทศและต่างประเทศ

[]

สิทธิหรือข้อจำกัดในการประกอบธุรกิจ

บริษัทฯ ได้รับสิทธิเกี่ยวกับกรรมวิธีตลอดจนเทคนิคการผลิตฝาจีบ ฝาเกลียวกันปลอม ฝาพลาสติก
ฝาวงแหวนแม็กซี่ จากบริษัท โตโยไซกัน ไกชา จำกัด ประเทศญี่ปุ่น โดยบริษัทฯ
ชำระค่าสิทธิการผลิตเป็นจำนวนร้อยละของยอดขายสุทธิของแต่ละผลิตภัณฑ์

กำลังการผลิตและปริมาณการผลิต

+------------+-------+----------+-------+----------+-------+----------+
| ผลิตภัณฑ์     | ปี     |          | ปี     |          | ปี     |          |
|            | 2553  |          | 2552  |          | 2551  |          |
+------------+-------+----------+-------+----------+-------+----------+
|            | กำล   | อ        | กำล   | อ        | กำล   | อ        |
|            | ังการผ | ัตราการใช้ | ังการผ | ัตราการใช้ | ังการผ | ัตราการใช้ |
|            | ลิตรวม |          | ลิตรวม |          | ลิตรวม |          |
|            | (ล    | กำ       | (ล    | กำ       | (ล    | กำ       |
|            | ้านชิ้น) | ลังการผลิต | ้านชิ้น) | ลังการผลิต | ้านชิ้น) | ลังการผลิต |
|            |       | (%)      |       | (%)      |       | (%)      |
+------------+-------+----------+-------+----------+-------+----------+
| ก          | 1     | 57.3     | 1     | 57       | 1     | 59       |
| ลุ่มผลิตภัณฑ์ฝา | 3,100 |          | 2,620 |          | 2,620 |          |
+------------+-------+----------+-------+----------+-------+----------+

  วัตถุดิบ และผู้จำหน่ายวัตถุดิบ

บริษัทฯ มีนโยบายส่งเสริมและสนับสนุนอุตสาหกรรมภายในประเทศ หากว่าวัตถุดิบนั้น
มีคุณภาพมาตรฐานและราคาต้นทุนไม่สูงกว่าที่นำเข้าจากต่างประเทศ บริษัทฯ
จะพิจารณาสั่งซื้อจากภายในประเทศก่อน โดยถือนโยบายการจัดซื้อวัตถุดิบว่า บริษัทฯ
จะจัดหาผู้ขายมากกว่า 1 ราย เพื่อสั่งซื้อวัตถุดิบโดยคำนึงถึงคุณภาพที่ตรงตามมาตรฐาน ราคา
การส่งมอบที่ตรงตามเวลาโดยไม่ให้มีผลกระทบต่อการผลิตของบริษัทฯ

+-----------------------+----------------------+-----------------------+
| ผลิตภัณฑ์                | วัตถุดิบหลักที่ใช้          | % การสั่งซื้อในประเทศ     |
+-----------------------+----------------------+-----------------------+
| กลุ่มผลิตภัณฑ์ฝาโลหะ       | แผ่นเหล็ก / แผ่นอลูมิเนียม | แผ่นเหล็ก 80/           |
|                       |                      | แผ่นอลูมิเนียม 80         |
+-----------------------+----------------------+-----------------------+
| กลุ่มผลิตภัณฑ์ฝาพลาสติก     | Polypropylene        | 80                    |
+-----------------------+----------------------+-----------------------+

ทั้งนี้ บริษัทฯ มิได้พึ่งพาการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด

ขั้นตอนและเทคโนโลยีการผลิต มีดังนี้

  ฝาประเภทโลหะ ฝาประเภทพลาสติก แผ่นพิมพ์

แหล่งที่มาของเทคโนโลยีการผลิต บริษัทฯ ได้รับการสนับสนุนทางวิชาการ
และเทคโนโลยีในการผลิตจาก บริษัท โตโยไซกัน ไกชา จำกัด ประเทศญี่ปุ่น โดยบริษัทฯ
ชำระค่าสิทธิการผลิตเป็นจำนวนร้อยละของยอดขายสุทธิของแต่ละผลิตภัณฑ์
และค่าใช้จ่ายอื่นสำหรับความช่วยเหลือในการส่งช่างเทคนิคมาช่วยปรับปรุงการผลิตเป็นครั้งคราวตามความจำเป็น

  ระบบการจัดการสิ่งแวดล้อม

นอกเหนือจากการให้ความสำคัญกับคุณภาพของผลิตภัณฑ์และบริการแล้ว บริษัทฯ
ยังมุ่งเน้นการรักษาสภาพแวดล้อม ที่จะส่งผลกระทบต่อผู้ปฏิบัติงานและชุมชนใกล้เคียง
มิให้เกิดมลภาวะในทุกกระบวนการผลิตและทุกปฏิบัติการ ตามนโยบายระบบการบริหารงานคุณภาพ
ระบบการจัดการสิ่งแวดล้อม และระบบการจัดการสุขลักษณะที่ดีของบริษัทฯ
โดยการพัฒนาพนักงานทุกระดับอย่างต่อเนื่อง
เพื่อให้ตระหนักถึงความสำคัญของการใช้ทรัพยากรธรรมชาติให้มีประสิทธิภาพ
และลดผลกระทบต่อสิ่งแวดล้อมอย่างต่อเนื่อง การผลิตสินค้าที่มีความปลอดภัย
ถูกสุขลักษณะอนามัยได้มาตรฐานทัดเทียมกับผลิตภัณฑ์อาหาร
จนได้รับการรับรองตามมาตรฐานระบบจัดการสิ่งแวดล้อม (ISO 14001)
ระบบการจัดการสุขลักษณะที่ดี (GMP) รวมถึงได้รับการรับรองมาตรฐาน
ระบบการวิเคราะห์อันตรายและจุดวิกฤตที่ต้องควบคุม (HACCP) ในเดือนมิถุนายน 2553 นอกจากนี้
บริษัทฯ ได้เริ่มโครงการเพื่อขอการรับรองมาตรฐาน
ระบบการจัดการอาชีวอนามัยและความปลอดภัย (OHSAS)
โดยมุ่งเน้นเรื่องสุขภาพและความปลอดภัยในการทำงานของพนักงาน ซึ่งจะส่งผลดีต่อ พนักงาน
ครอบครัว ชุมชน และสังคมโดยรวมในที่สุด และได้กำหนดให้มีนโยบาย
เพื่อให้มีการดำเนินการที่สอดคล้อง และปรับปรุงอย่างต่อเนื่อง ดังนี้

นโยบายและเป้าหมายของระบบการบริหารงานคุณภาพ ระบบการจัดการสิ่งแวดล้อม
ระบบการจัดการสุขลักษณะที่ดี (GMP) และ ระบบการวิเคราะห์อันตรายและจุดวิกฤตที่ต้องควบคุม
(HACCP)

บริษัทฯ มุ่งมั่นที่จะดำเนินงานต่าง ๆ ภายใต้นโยบายของระบบการบริหารงานคุณภาพ
ระบบการจัดการสิ่งแวดล้อม และระบบการจัดการสุขลักษณะที่ดี ดังนี้

1.  พัฒนาและปรับปรุงกระบวนการต่างๆ ในระบบการบริหารงานคุณภาพ
    และระบบการจัดการสิ่งแวดล้อมอย่างต่อเนื่อง
    โดยคำนึงถึงประสิทธิภาพของการจัดการทั่วทั้งองค์กร
    และประยุกต์ใช้ระบบการจัดการสุขลักษณะที่ดี (GMP) ในกระบวนการผลิตทุกขั้นตอน
    เพื่อให้ได้ผลิตภัณฑ์ที่มีมาตรฐานทัดเทียมกับผลิตภัณฑ์อาหาร

  2. เพิ่มความสามารถในการสนองตอบความต้องการของลูกค้า โดยเน้นการวิจัยและพัฒนา
  และการลดต้นทุน รวมถึงการแลกเปลี่ยนข้อมูลที่จำเป็นกับลูกค้าในเวลาที่รวดเร็ว

  3. ปฏิบัติตามกฎหมายและข้อกำหนดอื่นๆ ที่เกี่ยวข้อง รวมถึงการป้องกันการเกิดมลภาวะ ณ
  จุดกำเนิด

  4. ใช้พลังงานและทรัพยากรธรรมชาติอย่างมีประสิทธิภาพ

  5. พัฒนาพนักงานทุกระดับอย่างต่อเนื่อง
  เพื่อให้ตระหนักถึงความสำคัญและปฏิบัติตามระบบการบริหารงานคุณภาพ
  ระบบการจัดการสิ่งแวดล้อม และระบบการจัดการสุขลักษณะที่ดี (GMP) อย่างเคร่งครัด

การดำเนินงานที่ผ่านมา

บริษัทฯ ได้ดำเนินการตามแผนการเฝ้าติดตามและการตรวจวัดกระบวนการที่ต้องควบคุมต่าง ๆ ดังนี้

-   ควบคุมคุณภาพน้ำทิ้งให้เป็นไปตามกฎหมายกำหนด มีระบบบำบัดน้ำเสีย ก่อนปล่อยออกสู่ภายนอก
    เพื่อไม่ให้เกิดผลกระทบต่อชุมชน
    มีการตรวจสอบคุณภาพน้ำทิ้งอยู่เป็นประจำโดยห้องปฏิบัติการเอกชนที่ได้รับการรับรองจากกรมโรงงานอุตสาหกรรม

-   ตรวจสอบปริมาณของสารเจือปนในอากาศที่ปล่อยออกจากปล่องโรงงาน (สู่ภายนอก)
    โดยห้องปฏิบัติการเอกชนที่ได้รับการรับรองโดยกรมโรงงานอุตสาหกรรม
    เพื่อตรวจวัดปริมาณฝุ่นละออง และสารเจือปน

-   ของเสียทุกชนิดของบริษัทฯ
    ได้ถูกคัดแยกและส่งไปกำจัดหรือบำบัดโดยบริษัทที่ได้รับอนุญาตจากกรมโรงงานอุตสาหกรรม
    ทั้งนี้ การดำเนินงานทุกขั้นตอนได้รับอนุญาตจากกรมโรงงานอุตสาหกรรม
    มีการควบคุมและตรวจสอบการปฏิบัติให้สอดคล้องกับการอนุญาตโดยหน่วยงานทั้งภายในและภายนอกอย่างสม่ำเสมอ

-   จากกระบวนการผลิตที่มีงานขึ้นรูป ทำให้เกิดเสียงดัง บริษัทฯ
    ได้ทำการป้องกันและควบคุมโดยการติดตั้งระบบปรับอากาศภายในอาคารโรงงาน
    ซึ่งช่วยควบคุมเสียงดังกระจายสู่ภายนอก

-   นอกจากนี้บริษัทฯ ได้จัดอุปกรณ์ลดเสียงให้กับพนักงานเพื่อสวมป้องกันเสียงขณะปฏิบัติงานอีกด้วย

-   ตรวจวัดเสียง แสง ความร้อน ฝุ่น สารเคมี และไอระเหย
    ในบริเวณที่ทำงานและสถานที่จัดเก็บ ตามประกาศกระทรวงมหาดไทย
    เรื่องความปลอดภัยในการทำงานเกี่ยวกับภาวะแวดล้อม
    ช่วยให้พนักงานอยู่ในสภาพการทำงานที่ปลอดภัย ปลอดมลพิษ ขณะเดียวกัน
    โปรแกรมการตรวจสุขภาพประจำปี
    ช่วยยืนยันความเหมาะสมของมาตรการในการดูแลและป้องกันผลกระทบจากการทำงานที่อาจมีต่อพนักงานอีกทางหนึ่ง

-   นำกระบวนการรีไซเคิล มาช่วยในการลดปริมาณการใช้ทรัพยากรธรรมชาติ
    และมีการพิจารณาแผนการจัดการสิ่งแวดล้อม ให้มีความเหมาะสมและทันสมัยอยู่เป็นประจำทุกปี

-   บริษัทฯ ได้รับการรับรองระบบมาตรฐาน ISO 14001:2004 จากสถาบันรับรองมาตรฐาน
    ไอเอสโอ

ผลสำเร็จตามเป้าหมาย

การดำเนินการตามแผนปฏิบัติงานด้านสิ่งแวดล้อม
ให้สอดคล้องกับข้อกำหนดของมาตรฐานการจัดการด้านสิ่งแวดล้อม ISO14001
รวมถึงกฎหมายและข้อกำหนดด้านสิ่งแวดล้อมของหน่วยงานราชการ ทั้งส่วนกลางและส่วนท้องถิ่น
รวมถึงการป้องกันการเกิดมลภาวะ ณ จุดกำเนิด และสนองตอบความต้องการของลูกค้า
โดยการใช้พลังงานและทรัพยากรธรรมชาติอย่างมีประสิทธิภาพ